Document ID: 32000R1158

Κανονισμός (ΕΚ) αριθ. 1158/2000 της Επιτροπής
της 30ής Μαΐου 2000
σχετικά με την κατάργηση του κανονισμού (ΕΚ) αριθ. 1781/1999 περί αναστολής της εισαγωγικής ποσόστωσης γάλακτος σε σκόνη που προορίζεται για την Δομινικανή Δημοκρατία και για την παρέκκλιση από ορισμένες διατάξεις του κανονισμού (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΚ) αριθ. 804/68 του Συμβουλίου όσον αφορά τα πιστοποιητικά εξαγωγής και επιστροφών κατά την εξαγωγή στον τομέα του γάλακτος και των γαλακτοκομικών προϊόντων και από τον κανονισμό (ΕΟΚ) αριθ. 3719/88 περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1040/2000(2), και ιδίως το άρθρο 26 παράγραφος 3, το άρθρο 30 παράγραφος 1 και το άρθρο 31 παράγραφος 3,
Εκτιμώντας τα ακόλουθα:
(1) Το άρθρο 20 στοιχείο α) του κανονισμού (ΕΚ) αριθ. 174/199 της Επιτροπής, της 26ης Ιανουαρίου 1999, για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων(3), όπως τροποποιήθηκε από τον κανονισμό (ΕΚ) αριθ. 1596/1999(4), καθορίζει τους κανόνες για τη διαχείριση της εισαγωγικής ποσόστωσης γάλακτος σε σκόνη που προορίζεται για την Δομινικανή Δημοκρατία δυνάμει του μνημονίου συμφωνίας μεταξύ της Ευρωπαϊκής Κοινότητας και της Δομινικανής Δημοκρατίας το οποίο εγκρίθηκε με την απόφαση 98/486/ΕΚ του Συμβουλίου(5). Η εφαρμογή του εν λόγω άρθρου έχει ανασταλεί δυνάμει του κανονισμού (ΕΚ) αριθ. 1781/1999 της Επιτροπής(6). Εφόσον επί του παρόντος η Δομινικανή Δημοκρατία έλαβε τα μέτρα για την εφαρμογή της ποσόστωσης, πρέπει να αρθεί η εν λόγω αναστολή.
(2) Η δασμολογική ποσόστωση καλύπτει περίοδο 12 μηνών που αρχίζει από την 1η Ιουλίου. Συνεπώς, για να εφαρμοσθεί η δασμολογική ποσόστωση για το έτος 2000/01 πρέπει να προσαρμοσθεί επειγόντως η περίοδος που προβλέπεται για την υποβολή των ειδικών πιστοποιητικών εξαγωγής για το έτος 2000/01. Η περίοδος αυτή πρέπει να αρχίσει την 1η Ιουνίου 2000.
(3) Οι εξαγωγείς που σκοπεύουν να εξάγουν στη Δομινικανή Δημοκρατία τα προϊόντα που αναφέρονται στο άρθρο 20α παράγραφος 3 του κανονισμού (ΕΚ) αριθ. 174/1999 και οι οποίοι μπορεί να συναντήσουν δυσκολίες λόγω της εφαρμογής του καθεστώτος ποσόστωσης, μπορούν να ζητήσουν την ακύρωση των εν λόγω πιστοποιητικών εξαγωγής χωρίς να υποστούν απώλειες όσον αφορά την εγγύηση. Συνεπώς, πρέπει να προβλεφθεί παρέκκλιση από το άρθρο 33 του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1998, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα(7), όπως τροποποιήθηκε τελευταία από τον κανονισμό (ΕΚ) αριθ. 1127/1999(8), που καθορίζει ιδίως τους γενικούς όρους για την αποδέσμευση των εγγυήσεων.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1781/1999 καταργείται.
Άρθρο 2
Κατά παρέκκλιση από το άρθρο 20α παράγραφος 7 του κανονισμού (ΕΚ) αριθ. 174/1999, για την περίοδο από 1ης Ιουλίου 2000 έως 30 Ιουνίου 2001, οι αιτήσεις πιστοποιητικών υποβάλλονται από την 1η έως τις 9 Ιουνίου 2000.
Άρθρο 3
1. Κατά παρέκκλιση από το άρθρο 33 του κανονισμού (ΕΟΚ) αριθ. 3719/88 τα πιστοποιητικά εξαγωγής με προκαθορισμό της επιστροφής κατά την εξαγωγή που έχουν εκδοθεί σύμφωνα με τον κανονισμό (ΕΚ) αριθ. 174/1999 για τα προϊόντα τα οποία αναφέρονται στο άρθρο 20α παράγραφος 3, που αναφέρουν τη Δομινικανή Δημοκρατία στο τετραγωνίδιο 7 και ισχύουν την 1η Ιουλίου 2000, ακυρώνονται μετά από αίτηση του δικαιούχου, που υποβάλλεται το αργότερο στις 15 Ιουνίου στην αρμόδια αρχή για την έκδοση του πιστοποιητικού, με ταυτόχρονη αποδέσμευση της εγγύησης.
2. Τα κράτη μέλη ενημερώνουν αμέσως την Επιτροπή σχετικά με τις αιτήσεις αυτές, αναφέροντας την ποσότητα, τον κωδικό της ονοματολογίας για τις επιστροφές κατά την εξαγωγή (ΟΕΕ) και το ποσό της επιστροφής που εφαρμόζεται. Τα κράτη μέλη διαβιβάζουν στην Επιτροπή περίληψη όλων των αιτήσεων που έγιναν αποδεκτές μέχρι τις 16 Ιουνίου 2000 το αργότερο, αναφέροντας τη συνολική ποσότητα ανά κωδικό ΟΕΕ και το ποσό της επιστροφής κατά την εξαγωγή.
Άρθρο 4
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 2000.

Labels: 3
17
18
6